[{"text_idx": "#000000", "text": "Mae Ty\u0302 Castell yn cynnig profiad bwyta, yfed ac aros arbennig yng nghanol tref Caernarfon mewn adeilad hynafol o fewn i furiau\u2019r Dref Gaerog."}, {"text_idx": "#000001", "text": "Dafliad carreg o Gastell Caernarfon ac o fewn cyrraedd i holl siopau ac atyniadau\u2019r dref, mae Ty\u0302 Castell yn le perffaith i ymlacio a mwynhau mewn awyrgylch ysblennydd a Chymreig."}, {"text_idx": "#000002", "text": "Rydym yn arbenigo yn y cynnyrch gorau o Wynedd, Cymru a\u2019r byd ac yn cynnig brecwast, cinio, te pnawn moethus a phrydau nos ar sail Tapas a seigiau ysbrydoledig eraill wedi eu paratoi gan dim profiadol ein cegin."}, {"text_idx": "#000003", "text": "Mae ein 4 llofft en-suite wedi eu dodrefnu i safon uchel a chwaethus gan ddarparu naws Gymreig ac unigryw i westeion."}, {"text_idx": "#000004", "text": "Cofiwch gysylltu\u2019n uniongyrchol efo ni am y prisiau a\u2019r cynigion gorau ac edrychwn ymlaen at roi croeso a phrofiad unigryw, arbennig a chofiadwy o Gaernarfon i chi."}, {"text_idx": "#000005", "text": "Saif Ty\u0302 Castell o fewn i furiau Tref Gaerog Caernarfon. Mae Caernarfon yn dref arbennig ag iddi hanes hir a hynod ddiddorol. Caernarfon hefyd yw\u2019r \u2018dref Gymreiciaf yn y byd\u2019 a rydym yn hynod falch ein bod yn cyflogi siaradwyr Cymraeg ac yn defnyddio\u2019r Gymraeg fel prif iaith y busnes."}, {"text_idx": "#000006", "text": "Mae dyddiad o 1735 ar flaen yr adeilad, ond mae\u2019r lleoliad yn ran o hen dref ganoloesol Caernarfon a gellir gweld olion o hyn yn y seler garreg."}, {"text_idx": "#000008", "text": "Mae Ymchwil yn dweud mai Y Selar Win oedd yr enw ar Ty Castell yn y 18fed Ganrif cynnar, ac felly rydym yn credu mai ni, mae\u2019n debyg, ydi\u2019r bar gwin hynaf yng Nghaernarfon!"}, {"text_idx": "#000009", "text": "Heddiw cewch weld yr hen silffoedd yn y bwyty lle roedd te\u0302, coffi, cafiar a nwyddau bwyd yn cael eu gwerthu yn y gorffennol yn y siop foethus. Heddiw rydym yn efelychu moethusrwydd y gorffennol mewn ffordd gyfoes a Chymreig."}, {"text_idx": "#000010", "text": "Our online booking system is currently being developed. In the meantime please call us to arrange your booking."}]